
Nr. 15
Par drošību Tukuma Vakara un neklātienes vidusskolas 

mācību kabinetos un telpās, kurās ir iekārtas un vielas, 

kas var apdraudēt izglītojamo drošību un veselību
Izdoti saskaņā ar 

Ministru Kabineta 24.11.2009. noteikumu Nr.1338 

“Kārtība, kādā nodrošinām izglītojamo drošība izglītības iestādēs un 

to organizētajos pasākumos” 7.punkta 1.apakšpunktu
I. Vispārīgais jautājums
1. Šie noteikumi nosaka drošības prasības, kādas jāievēro Tukuma Vakara un neklātienes vidusskolas (turpmāk tekstā – skola) mācību kabinetos un telpās, kurās ir iekārtas un vielas, kas var apdraudēt izglītojamo drošību un veselību. Katra skolas izglītojamā, pedagoga un darbinieka pienākums ir ievērot šos noteikumus.
II. Mācību kabineti un telpas, kurās jānodrošina paaugstinātas drošības prasības
2. Drošības noteikumi ķīmijas un bioloģijas mācību kabinetam noteikti šo noteikumu pielikumā Nr.1.
3. Drošības noteikumi fizikas mācību kabinetam noteikti šo noteikumu pielikumā Nr.2.
4. Drošības noteikumi informātikas mācību kabinetam noteikti šo noteikumu pielikumā Nr.3.
5. Vispārējie drošības noteikumi mājturības un tehnoloģiju mācību telpām un nodarbībām noteikti šo noteikumu pielikumā Nr.4.
6. Drošības noteikumi mājturības un tehnoloģiju nodarbībām, apstrādājot koksni ar rokas darba rīkiem, noteikti šo noteikumu pielikumā Nr.5.
7. Drošības noteikumi mājturības un tehnoloģiju nodarbībām, strādājot ar pārnēsājamiem elektroinstrumentiem, noteikti šo noteikumu pielikumā Nr.6.
8. Drošības noteikumi mājturības un tehnoloģiju nodarbībām, apstrādājot metālu ar rokas darba rīkiem, noteikti šo noteikumu pielikumā Nr.7.
9. Drošības noteikumi mājturības un tehnoloģiju nodarbībām, strādājot pie uzasināšanas mašīnas (elektrotecilas), noteikti šo noteikumu pielikumā Nr.8.
10. Drošības noteikumi mājturības un tehnoloģiju nodarbībām, strādājot pie urbjmašīnas, noteikti šo noteikumu pielikumā Nr.9.
11. Drošības noteikumi mājturības un tehnoloģiju nodarbībām, strādājot pie kokapstrādes virpas, noteikti šo noteikumu pielikumā Nr.10.
12. Drošības noteikumi mājturības un tehnoloģiju nodarbībām, strādājot pie ripzāģa un ēvelmašīnas, noteikti šo noteikumu pielikumā Nr.11.
13. Drošības noteikumi mājturības un tehnoloģiju nodarbībām, strādājot mācību virtuvē, noteikti šo noteikumu pielikumā Nr.12.
14. Drošības noteikumi mājturības un tehnoloģiju nodarbībām, strādājot rokdarbus vai apstrādājot audumus, noteikti šo noteikumu pielikumā Nr.13.
III. Noslēguma jautājumi
15. Skolas ķīmijas, bioloģijas, dabaszinību, fizikas, mājturības un tehnoloģiju, informātikas skolotāji nodrošina savu mācāmo klašu izglītojamo iepazīstināšanu ar šo noteikumu un attiecīgā to pielikuma prasībām ne retāk kā divas reizes gadā: septembrī un janvārī, kā arī pirms tādu jaunu darbību uzsākšanas, kas var apdraudēt izglītojamo drošību un veselību. Izglītojamo iepazīstināšanu ar šo noteikumu prasībām reģistrē klases žurnālā. Katrs izglītojamais iepazīšanos ar šo noteikumu prasībām apliecina ar ierakstu „iepazinos” attiecīgajā klases žurnāla ailē, norādot datumu, un parakstu.

16. Par šo noteikumu 15.punkta izpildi pārraudzību veic un instruktāžu ierakstus klašu žurnālos kontrolē direktora vietniece mācību darbā.
17. Šie noteikumi stājas spēkā 2009.gada 15.decembrī.

